Diagrama dunha zona de subdución.
En tectónica de placas, a **subdución** é o proceso de afundimento dunha placa litosférica (normalmente unha placa oceánica) baixo outra (normalmente, unha placa continental) nun límite converxente.

A subdución ocorre ao longo de amplas **zonas de subdución** que, no presente, se concentran nas costas do océano Pacífico, no chamado cinto de lume do Pacífico, pero tamén hai zonas de subdución en partes do mar Mediterráneo, as Antillas e a costa índica de Indonesia. As zonas de subdución son áreas onde o alastramento oceánico iniciado dos rifts atopa compensación, isto é, onde as placas desaparecen. Este movemento descendente provoca a fusión do manto subxacente e induce ao vulcanismo.

Causas
------

A subdución é causada por dúas forzas tectónicas: unha que provén do pulo das dorsais mesooceánicas e outra que deriva do pulo de bloques. Provoca recorrentes terremotos de gran magnitude, os cales se orixinan na zona de Benioff. Tamén causa a fusión parcial de parte do manto terrestre, xerando magma que ascende dando lugar a volcáns.

### Zonas de subdución

As zonas de subdución son potenciais focos sísmicos. Os terremotos de consecuencias máis devastadoras están normalmente asociados a este encadramento xeolóxico. A fricción de dúas placas pode provocar a liberación repentina de enormes cantidades de enerxía, que resultaría nun terremoto. Algúns exemplos de sismos asociados a zonas de subdución son:

* O terremoto de Lisboa de 1755 (subdución incipiente do Océano Atlántico)
* O terremoto do Océano Índico de 2004.

O ángulo de subdución, o ángulo que forma o plano da zona de Benioff coa superficie terrestre, pode variar entre cerca de 90° nas Marianas a tan só 10° no Perú.

A codia oceánica que está en vías de ser subducida na fosa das Marianas é a codia oceánica máis antiga da Terra, se contar ofiolitas. A subdución empinada esta asociada á extensión do retroarco, provocando a migración de codia dos arcos volcánicos e fragmentos de codia continental deixando atrás un mar marxinal.

Notas
-----

1. 1 2  Plate tectonics, *Encyclopedia of Earth*. Revisada o 8 de outubro de 2013
2. ↑  Artimieva 2011, p. 667.
3. ↑  "Volcanoes related to plate boundaries". Enciclopaedia Britannica (en inglés): 1. Arquivado dende o orixinal o 09 de decembro de 2013. Consultado o 8 de xuño de 2013.
4. ↑  Kearey & Klepeis & Vine (2009), p. 262
5. ↑  Lallemand, Serge; Heuret, Arnauld; Boutelier, David. 8 de setembro de 2005 "On the relationships between slab dip, back-arc stress, upper plate absolute motion, and crustal nature in subduction zones". *Geochemistry Geophysics Geosystems*, vol. 6 nº 9.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Subdución*** |

### Bibliografía

* Artimeva, Irina (2011). *The Lithosphere: An Interdisciplinary Approach* (en inglés). Cambridge: Cambridge University Press. ISBN 978-0521843966.
* Kearey, Philip; Klepeis, Keith A.; Vine, Frederick J. (2009). *Global Tectonics* (en inglés) (3ª ed.). Hoboken (NJ): John Wiley and Sons Ltd. ISBN 978-1405107778.

### Outros artigos

* Xeoloxía
* Tectónica de placas
* Foxa das Marianas

### Ligazóns externas

* Subuction. Geopedia *(en francés)* Consultada o 8 de xuño de 2013.

|  |  |
| --- | --- |
| Control de autoridades | 
* Wd: Q176318
* BRE: 4170717
* EBID: ID
* GND: 4183899-3
* LCCN: sh92003611
* MAG: 58097730
* PSH: 4543

 |